
Aeschyli tragoediam cui Septem ad Thebas nomen est partem cuiuc- 
dam trilogiae fuisse ex ipsa illa fabula eo cognoscitur, quod in ea r:- 
spicitur ad aliam quae praegressa sit tragoediam, Non dico exsecra- 
tionem, qua Oedipus filios suos devovit, commemoratam saepissime, 
v. 661. 701. 715. 729. seqq. 772. 791. seqq. 808. 839. 847. 892. 
899. 904.952, nam et nolissimae erant hae dirae et dictae multo ante: 
unde v. 772. παλαίφατοι vocantur: sed somnium intelligo Eteoclis de 
dividunda hereditate paterna, cuius somnii quum ille tamquam noti 
mentionem faciat v. 716. his verbis, 
ἄγαν δ᾽ ἀληϑεῖς ἐνυπνίων φαντασμάτων 
ὄψεις πατρῴων χρημάτων δατήριοι" 

expositum de eo esse debuit in ea quae praegressa erat tragoedia. 
Quae vero cum Septem ad Thebas coniunctae fuerint fabulae a veteribus 
quidem non esL traditum, Ego quod in dissertatione quae est de com- 
positione tetralogiarum p. 11. (Opusc. vol. II. p. 314. s.) coniiciebam, 
elsi Septem ad Thebas mediae tragoediae speciem habere viderentur, 
tamen fortasse tertiam fuisse, praegressis Laio et Oedipode, id vix de- 
fendi posse postea intellexi. — Fr. 4l'h. Welkerus, qui in libro quem de 
trilogia scripsit Laium, Sphingem, Oedipum una commissione coniun- 
xit, praeter hanc duas alias de rebus "Thebanis trilogias ab Aeschylo fa- 
ctas existimavit. Earum in priore p. 359. fuisse affirmat Nemeam, Se- 
ptem ad Thebas, Phoenissas: quippe neminem suspicaturum , cho- 
rum Phoenissarum ad alias quam ad 'Thebanas res pertinere potuisse. 
Non illud ego quidem suspicer, sed hoc potius, Euripideum inven- 
tum esse Phoenissarum chorum, Aeschylum vero non tam ex longin- 
quo neque casu praesentes qui chorum agerent adducturum fuisse, 
Quin ne certum quidem est, scripsisse Aeschylum tragoediam quae dicta 
fuerit Phoenissae. Nam praeterquam quod illud nomen non est in indice 
fabularum, Pollux qui solus eam memorat, quum omnino non optli- 

mus auclor est, tum hoc in testimonio ipse suam fidem elevat. Scri- 
bit ille VII. 91. ἃ δὲ πόδεια Κριτίας καλεῖ, εἴτε πίλους αὐτὰ οἱητέον 
εἴτε περιειλήματα ποδῶν, ταῦτα πέλυντρα καλεῖ ἐν Φοινίσσαις Αἰσχύλος, 
πέλυντρ᾽ ἔχουσιν εὐϑέτοις ἐν ἀρβίλαις. 
Codex Palatinus omittit ἐν Φοινίσσαις. Sed etsi idem Pollux haec 
confirmare videtur IL 196. ubi dicit: xoi ποδεῖα δὲ rovg περί τοῖς ποσὶ 
πίλους Κριτίας, & «Αἰσχύλος πέλυντρα καλεῖ: tamen X. 50. pro Ae- 
schylo Sophoclem nominat, scribens: δ δὲ ὑπεῖναι δεῖ ν πόδια. mi- 
λους, πέλυντρα" οὕτω γὰρ ΣΣοφοχλῆς τὰ πόδια καλεῖ. "lam dubia re 
quis non, si fabula recte nominata est, ex Phrynichi potius Phoenissis 
sumptum esse istum versum suspicetur, in quibus multo credibilius est 
eum positum fuisse, quam in fabula Oedipi res tractante? Sed Wel- 
ckerus tamen p. 366. seqq. statuit, exordium fabulae Aeschyleae aut 
chorum Phoenissarum aut Antigonam facere; ex conclavi, in quo con- 
clusus a filiis fuerit, caecum patrem Oedipum ab Antüigona in lucem 
produci, expelli autem ex patria a Creonte, commigrareque cum Anti- 
gona atque adeo ipso cum choro Phoenissarum in Colonum, ibique 
supplicem in luco Cereris et Minervae Poliuchi ac Iovis Theseo man- 
data de sepultura-sua dare. In Appendice Trilogiae refinguntur haec 
ita, ut neque occlusas fores Oedipo aperiat Antigona, neque ipse cae- 
cus sit. Haec autem ut fieri possent, qui loci in Septem ad Thebas 
et mortuum esse Oedipum et excaecatum fuisse arguunt, interpre- 
tando versi sunt in contrarium: sed etsi ibi p. 154. gravius notati erant 
qui secus slaluerent, in Diurnis scholasticis a. 1832. p. 167. rursum 
et caecus factus est Oedipus et moftuns esse dictus. Vix opus est 
ut moneam, me quis, quod nulla plane caussa fecit Schülzius, ad 
Phoenissas referat, quod ad cognominem Euripidis fabulam v. 942. 
tradidit scholiasles: οἱ περιλειφϑέντες τῶν Σπαρτῶν, ὡς «Αἰσχύλος 
φησίν, ἦσαν Χϑόνιος, Οὐδαῖος, Πέλωρος, Ὑπιερηνωρ, καὶ ᾿Εχίων. 
Altera trilogia in libro, qui de his rebus est, habet Eleusinios, 
Argivos, Epigonos. De Eleusiniis, exceplo uno quod reliquum est 
verbo, nihil aliud ab antiquis acceptum habemus, quam quod Plutarchus 
refert, 'Theseum non vi et armis, sed suadendo factisque indutiis effe- 
cisse ut Adrasto redderentur ducum corpora ad Thebas caesorum, idque 
ab Theseo ista in fabula esse diclum. — Neque ex Argivis praeter duo 
solitaria vocabula unumque versum, ex quo non multum de argumento 


cognosci polest, alia superest memoria, quam ut in fragmento valde 
corrupto, si id ex Argivis est, mentio facta sit Capanei, Denique ne 
ex Epigonis quidem quidquam servatum est praeler unam vocem et 
paucos versus ex aliquo diverbio , quibus tres libationes in coena nu- 
ptiali factae describuntur. 

Non diuturnae fuerunt hae trilogiae. Nam idem Welckerus in 
Diurnis scholasticis a. 1832. p. 171. prioris istarum trilogiarum ter- 
tiam fabulam non potuisse aliam esse quam Eleusinios dicit, quae an- 
tea prima alterius trilogiae fuerat: Epigonos autem, quae tum jillius 
irilogiae tertia erat, p. 229. seqq. fecit primam, quemque olim te- 
nuerat locum, in eum introduxit Phoenissas, quae postrema fuerat 
prioris trilogiae, « Exposuit autem Welckerus etiam argumenta fa- 
bularum deperditarum. Nobis tutius videtur antiquos quam novos: 
auctores audire, Horum enim manent testimonia ; illorum se ipsis, 
noviora fiunt. e 

Videtur autem ipsa trilogiae natura postulare, ut argumentum 
sit unum, iustoque ab initio profectum finem quoque habeat iustum, 
nec tam quae res tempore sese deinceps exceperunt, quam quae ita 
cohaerent, ut una actio Mbsolvatur, tribus sint partibus apte descri- 
ptáe. taque sic, opinor, proxime verum accesserimus , si unius —ri- 
logiae argumentum in Oedipi rebus constitisse, de duabus aliis autem 
unam primi belli Thebani, alleram Epigonorum res gestas complexam 
censebimus. 

Si ita est, non inepte Stanleius in commentario catalogi ad Eleu- 
sinios, quem olim sequutus erat Welckerus, coniunxit Laium, Sphin- 
gem, Oedipum. Ac Laium quidem testantur index fabularum et haec 
Hesychii glossa: ἀράχνου, às εὐθείας ὁ ἀράχνης" «Αἰσχύλος “Ζαΐῳ. Vi- 
detur hauc fabnlam etiam scholiastes Venetus ad Aristophanis Vespas 
v; 288. nominasse: διὸ xoà Σοφοχλῆς ἀποχτεῖναι χυτρίζειν ἔλεγεν ἐν 
Πριάμῳ xoi «Αἰσχύλος “ἄξῳ (sic est in codice) xoi ΨΦερεχράτης.  Pu- 
tandus est autem. Aeschylus istud. verbum de Oedipo dixisse, quem 
recens natum exponi iusserit Laius. Etiam quod Clemens Alexan- 
drinus Strom. II. 15. p. 462. (ed. Lips. vol. II. p. 162.) nou nominato 
scriplore affert. ὁ μὲν γὰρ Aaiog ἐχεῖνος κατὰ τὴν τραγῳδίαν φησίν" 

λέληϑε δ᾽ οὐδὲν τῶνδέ μ' ὧν σὺ νουϑετεῖς, 
γνώμην δ᾽ ἔχοντά μ᾽ ἡ φύσις βιάζεται; 

6 
ex Aeschyli Laio esse Th. Gatakerus Ádv. Misc. p. 529. B. coniicie- 


bat: et forlasse ita est, etsi vere dixit Butlerus posleriorem versum 
magis Euripidem aut récentiorem aliquem tragicum sapere — Vt Ae- 
schyleis usus est Sterkius in Historia Labdacidarum p. 46. — Non recte 
vero Stanleius et Gronovius ad Aeschyli Laium referendum putabant, 
quod apud Harpocrationem in μαλακχέζομεν sic scriptum legitur: “4 
σχύλος ᾿Ελλαδίῳ" κεχμῆτι μαλχίων ποδί. In isto ᾿Ελλαδίῳ non fabulae 
nomen, sed ipsius poetae yerba latere significavi in dissertatione de 
Heliadibus, Opusc, vol. III. p. 139. Scribendum: 
ἔλα, δίωχ ἀχμῆτι μάλκιον ποδί. 

[mperativo ἔλα usus est Euripides Herc. fur. 819. 

Sphingis, si ea fuit tragoedia, uon eas habemus reliquias, ex 
quibus aliquid de argumento coniici possit, Hesychius: xvoUg, ὁ éx 
τοῦ ἄξονος ἦχος. «Αέγεται δὲ καὶ χνοή. καὶ ὁ τῶν ποδῶν ψόφος. ὡς 
Αἰσχύλος Σφιγγί. τινὲς δέ φασι κνοῦν τὸν ἦχον, χνόην δὲ μέρος τοῦ 
ἄξονος, 5 χοινικίςς. — Aristophanes Ran. 1320. 

Σφίγγα Óvgausgíay πρύτανιν κύνα. 
Athenaeus XV. p. 674. D. «“4Πσχύλος δ᾽ ἐν τῷ λυομένῳ Προμηϑεῖ σαφῶς 
φησὶν ὅτε ἐπὶ τιμῇ τοῦ Προμηϑέως τὸν στέφανον περιτίϑεμεν τὴ xeqan 
ἀντίποινα τοῦ ἐχείνου δεσμοῦ , καὶ Ér (sic scribendum pulo pro καίτοι) 
ἐν τῇ ἐπιγραφομένῃ Zgiyyi εἰπών " , 

τῷ δὲ ξένῳ γε στέφανος ἀρχαῖον στέγος 

δεσμῶν ἄριστος, ἐκ Προμηϑέως λύγου. 
Apud Athenaeum est στέφανον εἰ λόγου. Prius Grotius, alterum Hey- 
n'us emendavit: a quo utdissentirem in dissertatione de Prometheo so- 
luto, Opusc. vol. 1V. p. 282. potissime pravo illo xaíros erat effectum, 

De Oedipo tragoedia, quae et ipsa sicuti Laius et Sphinx in indice 
fabularum nominata est, nihil constat, nisi mystica quaedam in ea 
evulgata creditum esse. Veri simillimum est, argumenium idem fuisse, 
quod Sophoclis Oedipi Regis, ut compertis quae ignarus impie fecerat, 
sese excaecaret, Non debeo hic praeterire adnotationem. scholiastae 
Sophoclis ad Oed. R. v. 733. περὲ Δαυλίδα φησὶ τὴν σχιστὴν ὁδόν. ὃ 
δὲ dicgíAog περὶ Ilorvíag, οὕτως" ἐπῇμεν τῆς ὁδοῦ τροχήλατον σχιστῆς 
χελεύϑου τρίοδον, ἔνϑα συμβολὰς τριῶν χελεύϑων Ποτνιάδων ἡμείβομεν. 
Valckenario ad Phoen. v. 38, haec in Oedipo Aeschyli scripta videban- 
tur, inclinabamque eo ego quoque in dissertatione de Glaucis, Opusc. 

vol.Il. p. 64. Ο. Müllerus autem in Orchomeno p. 37. tamquam re 
minime dubia Oedipi facinus ab Aeschylo ad Potnias patratum narrat. 
Verumtamen versus isti vereor ne non ex Oedipo, sed, ut Sponhe- 
mius putabat, ex Glauco Potniensi sinl petiti, 'lam notum enim 
communique fama decantatum erat illud in Phocide trivium, in quo 
patrem occidisset Oedipus, monstraturque hodie quoque, ut non vi- 
deatur Aeschylus caedem Laii in regionem longe ab isto loco remotam 
atque adeo plane oppositam transferre potuisse; ipsique versus isli po» 
tius siue impedimento transgressos esse trivium eos, quorum de iti- 
nere sermo est, quam cum aliquo viatore conflictatos significant. Qua- 
propter quum ne scholiastes quidem de Oedipo quidquam dicat, sed 
de sola σχιστῆς ὁδοῦ appellatione loquatur, sic potius existimandum 
puto, confudisse istum hominem similitudine verboram adductum duo 
diversa trivia. Quid impedit enim quo minus etiam ad Potnias ali- 
quod trivium fuisse credamus? Immo credendum id erit eo magis, 
quod poeta diserte Ποτνιάδων τριῶν κελεύϑων συμθολὰς dixit, distin- 
guens hoc trivium ab altero, quod non minus distincte ab Euripide in 
Phoenissis v. 37. demonstratum est his verbis: x«i ξυνάπτετον πόδα ἐς 
ταὐτὸν ἄμφω Φωκίδος σχιστῆς ὁδοῦ. Haec si recte coniecimvs, iter 
describebatur a Potniis commigrantium ad P'eliaeludos funebres, in qui- 
bus discerptus ab equis suis est Glaucus. Ac nescio an lale quid etiam 
ipsi versus isti flagitent, quibus quum οὕτως, quod scholiastae adscri- 
ptum erat, reddendum esse recte videret Valckenarius, tamen non 
advertit animum ad τῆς ὁδοῦ, quae verba quum omnino molestissima 
sint toties repelita viae commenuroratione, tum eliam propter articulum 
ἃ sermone poetico abhorrent, Quare sic scripsisse Aeschylnm credi- 
derim: 

οὕτως ἐπῆμεν γῆς ὅρους, τροχήλατον 

σχιστῆς κελεύϑου τρίοδον, ἔνϑα συμβολὰς 

τριῶν χελεύϑων Ποτνιάδων ἡἠμείβομεν. 
Sed de his satis. Revertor ad Oedipum. In qua fabula si, ut opina- 
iur, poena impie factorum consequuta est Oedipum, ut cognitis pa- 
rentibus sibi oculos erueret , et vel domo abditus conspectum hominum 
fugeret, vel se patria exlerminaret, potest is iustus fiuis haberi rerum 
illa trilogia comprehensarum. — Non negaverim tamen, si Sphinx de- 
matur, quam tragoediam fuisse haud satis certum puto, potuisse ultima 

trilogiae tragoedia obitum contineri Oedipi, similiter ut in Oedipo Co- 
loneo Sophoclis. Ac suspicelur quis forlitan tractasse Aesch ylum eliam 
ea, quae Oedipo mullo:post quam se oculorum usu privasset accide- 
rint, si, ut quibusdam cum scholiasta Sophoclis ad Oed, Col. 13 ὅ. 
placet, quae in Septem ad "Thebas v. 792. ἀραὶ ἐπίχοτοι τροφᾶς diclae 
sunt, ad ea referuntur, quae ex cyclica Thebaide partim apud scho- 
liastam istum, partim apud Athenaeum excerpta habemus. Ea frag- 
inenta attigi olim. in adnotatione ad Oed. Col. 1377. Postea tracta- 


rünt qui de "Thebaide scripserunt, reprehendentes eliam quae non 
debebant. Eorum fragmentorum primum, quod iam rectius emenda- | 


itum dabo, servavit Athenaeus XI. p. 465. F. sic scribens : ὃ δὲ Οἰδί- 
πους δι᾿ ἐχπώματα τοῖς υἱοῖς κατηράσατο; ὡς ὁ τὴν κυχλικὴν Θηβαΐδα 
πεποιηχώς φησιν, ὅτι αὐτῷ παρέϑηκαν ἔχπωμα 0 ἀπηγορεῦκξι , λέγων 
óPrus o | | | | 
αὐτὰρ ὃ διογενὴς ἥρως ξανϑὸς Πολυνείχης 

πρῶτα μὲν Οἰδιπόδῃ καλὴν παρέϑηκε τράπεζαν; 

apyvoénv, Καάδμοιο ϑεόφρονος" αὐτὰρ ἔπειτα 

χρύσεον ἔμπλησεν χαλὸν δέπας ηδέος οἴνου. 

αὐτὰρ ὕγ᾽ ὡς φράσϑη παραχείμενα πατρὸς ἑοῖο 

τιμήεντα γέρα) μέγα οἱ χαχὸν ἔμπεσε ϑυμῷ. 

aba δὲ παισὶν ἑοῖσι μετ᾽ ἀμφοτέροισιν ἐπαρὰς 

ἀργαλέας ἠρᾶτο" ϑεὸν δ᾽ οὐ λάνϑαν᾽ ᾿Ερινύν" 

ὡς οὔ oi πατρώϊ᾽ dj φιλότητι δάσαιντο; J 

ἀμφοτέροισι δ᾽ ἀεὶ τελέϑοι πόλεμοί τὲ μάχαν τε. | 
Non commemorarem legi apud Athenaeum Οἰδίποδι. nisi id defendi 
viderem , et quidem Homerico illo Iliad. XXIII. 244. ἐγὼν Aii x&v - 
ϑωμαι, quaerique cur ergo mutatum fuerit, Dicamne? Primo, quae 
vel sola per se sat gravis caussa est, quia periti poetae est de duabus 
formis «am praeferre, quae accommodatior numeris est. Quare etiam 
Homerum, qui alibi ἰφϑίμῳ τ᾽ dtr καὶ ἐπαινῇ Περσεφονείῳ dixerit, 
credibile est "4íày χεύϑωμαι, posuisse. Deinde q&ia Οἰδίποδι prosae 
orationis, Oióimóóg autem  poelicae est. Vliimos versus, in quibus 
libri πατρώαν εἴη φιλότητι habent, τελέϑοι autem omissum est, olim 
aliter constitueram. Non debebat tamen obiici, quod δασσαιντ in 
principium postremi versus coniectum plane falsam polestatem acci- 
peret: qualia qui profert, aut cupiditatem reprehendendi, aut parum 

diligentem lectionem epicorum prodit, Neque vero doctus poeta aut 
πατρῷά γ᾽ ἐνὶ φιλότητι, aut ἀμφοτέροισι δ᾽ ἀεὶ πόλεμοέ τε μάχαι τε yé- 
vouzo scribere potuit. Sed mittam haec. Athenaeo auctore Eusta- 
thius p. 1684, 6. de diris Oedipi: ὧν αἴτιον κατά τινας ὅτε παρέϑεντο 
ἐχεῖνοι τῷ πατρὶ ἐκπώματα ἅπερ ἐκεῖνος ἀπηγορεύκει. ἦσαν δὲ ἐχεῖνα 
xarà τὸν πεποιηχότα τὴν χυχλικὴν Θηβαΐδα πατρὸς ἑοῖο τιμήεντα 
γέρα,, τουτέστι τοῦ «“αἴου. Difficile est hos versus conciliare cum eo 
fragmento, quod est apud scholiastam Sophoclis ad Oed. Col. 1375. 
qui sic scribit: τοῦτο ἀπαξάπαντες οἱ πρὸ ἡμῶν παραλελοίπασιν. Ext 
δὲ τὰ ἀπὸ τῆς ἱστορίας οὕτως. οἱ περὶ ᾿Ετεοχλέα καὶ Πολυνείκην δι᾽ 
ἔϑους ἔχοντες τῷ πατρὶ Οἰδίποδι πέμπειν ἐξ ἐκάστου ἱερείου μοῖραν τὸν 
ὦμον, ἐκλαϑόμενοί mors, εἴτε κατὰ ῥᾳστώνην εἴτε ἐξ ὁτουοῦν, ἰσχίον 
αὐτῷ ἔπεμψαν" ὃ δὲ μικροψύχως καὶ τελέως ἀγεννῶς, ὅμως γοῦν ἀρὰς 
ἔϑετο κατ᾽ αὐτῶν. δόξας κατολιγωρεῖσϑαι. ταῦτα ὁ τὴν κυχλικὴν Θη- 
βαΐδα ποιήσας ἱστορεῖ οὕτως" 

ἰσχίον ὡς ἐνόησε, χαμαὶ βάλεν εἶπέ τε μῦϑον" 
ὦ μοι ἐγώ, παῖδες μὲν ὀνειδείοντες ἔπεμψαν. 

εὖχτο. Διί βασιλῆϊ καὶ ἄλλοις ἀϑανάτοισι 

χερσὶν ὑπ᾿ ἀλλήλων καταβήμεναι "Ἄϊδος εἴσω. 
Eadem in Triclinianis edidit 'Turnebus, apud quem τοῦτο ἅπαντες et 
τοιαῦτα ὁ τὴν Θηβαΐδα κυκλικὴν ποιήσας legitur. In Romana scholio- 
rum editione scriptum ὁ τὴν μιχρὴν Θηβαΐδα.  Elmsleius e codice 
Laurentiano edidisse videtur ὃ τὴν κυκλιχὴν Θηβαΐδα ποιήσας : etsi ali- 
quam dubitandi caussam praebet haec eius adnotatio: μιχρὴν R. Br. 
χυχλικὴν Triclin. Haec igitur quum diserte ex cyclica 'Thebaide af- 
ferri viderentur, creditus est poeta cyclicus, ne pugnantia narrasse de 
exsecratione putandus esset, primo irascentem fecisse Oedipum pro- 
pter poculüm quod apponi vetuerat, postea autem magis eliam com- 
motum, quod sibi coxam pro humero misissentfilii. Itaque Welcke- 
rus in Appendice Trilogiae p. 145. Athenaeum vituperandum duxit, 
quem ait perperam iutellexissé verba poetae, quodque scripserit ὅτε 
αὐτῷ παρέϑηχαν ἐκπώματα ἃ ἀπηγορεύκει, ipsum finxisse, idque vel plu« 
rali numero dictum ἐκπώματα prodere, quum tamen poeta unum modo 
poculum nominaverit, nec minus mensa ad rem pertineat. In his 
primo admodum leve est illud argumentum, quod ab numero plurali 
repetitum est. Quo numero etsi Eustathius quoque, epitomen sequue 

tus, αἰδίατ, famen apud Athenaeum dudum ex optimis libris editum 
erat δι᾽ ἔχπωμα ὃ ἀπηγορεύχει. Deinde quis non sic potius iudicet, 
Athenaeum illud 0 ἀπηγορεύκει non scripturum fuisse, nisi id ipsum 
legisset in Thebaide; nos autem, qui non legimus librum quem non 
habemus, non posse scire quid in eo non fuerit scriptum? Immo 
fuisse scriptum in isto poemate res ipsa eviucil: quomodo enim irasci 
apposito poculo potuisset Oedipus, nisi vetuisset apponi? At negat 
Welckerus perspexisse Athenaeum, qua ratione res inter se nexae 
fuerint, hoc est, opinor, Oedipum gradatim commoveri , primo pro- 
pter poculum, deinde magis etiam propter coxam. Sic enim iam non 
pugnare secum scriptorem 'Thebaidis putat, qui uno loco Oedipum 
propter poculum, altero propter coxam exsecratum esse filios narra- 
verit, Est hoc sane non inepte excogitatum: sed tamen magnopere 
vereor, ne a vero absit longissime, — Nimis enim mirum est, quod, 
quum et Athenaeus et scholiastes cyclicam '"Thebaidem antestentur, 
tamen Athenaeus nihil de coxa, de poculo autem nihil scholiastes me- 
morat. Accedit quod alleram de exsecratione narrationem aliis quam 
cyclicae Thebaidi auctoribus tribuit Eustathius his verbis: ἄλλοι δέ γε 
βρωμάτων τινῶν χάριν τὸν Οἰδίπουν χκαταράσασϑαι τοῖς τέκνοις ἱστόρη- 
σαν. Hunc vero Welckerus in Diurnis scholasticis a. 1832, p. 124. 
has narrationes separatas, ut nos, accepisse censet, putasseque prio- 
rem iantum in cyclica 'Thebaide fuisse: quo errore etiam Casaubonus 
ad Athenaeum (nescio ego ubi) et Valckenarius alterum istorum frag- 
mentorum Antüiniacho tribuendum putaverint, quam sententiam iam 
a Schellenbergio ad Antimachum p. 79. esse impugnatam; F. A. Wol- 
fium utrumque fragmentum ut e cyclica Thebaide edidisse, — Wolfius 
nihil ad rem, qui hoc tantum agebat ; ut fragmenta poneret, quae ex 
cyclica 'Thebaide essent prolata. Schellenbergii autem disputatio valde 
levis est, quae redit eo, ut plus semel devovere filios potuerit Oedi- 
pus: sed tamen hoc ille recte dixit, non videre se quae caussa potissi- 
mum illud quod apud Athenaeum est fragmentum, non alterum apud 
scholiastam Sophoclis Antimacho vindicaret.  Scilieet Valckenarius 
ad Phoen. 68. versus ab Athenaeo servatos indicta caussa ex Antima- 
chi 'Thebaide se dare scripsit. At, nisi ego vehementer fallor, recte 
suspicatus est Schellenbergius, illad quod apud scholiastam Sophoclis 
est fragmentum non ex cyclica, sed ex Antimachi esse Thebeide de- 

promptum, Testatur quidem cyclicam 'Thebaidem scholiastes ;. testa- 
tur eliam Triclinius: sed primum hos ego rion duos, sed unum testem 
esse credo, Nam quum omnino Triclinii adnotatioues ab scholiis istis 
in hac fabula ita non discrepant, ut propterea omissae sint in Tricli- 
nianis a Brunckio, tum vel illud τοῦτο ἁπαξάπαντες οἱ πρὸ ἡμῶν πα- 
ραλελοίπασιν non antiquum grammaticum , sed istum sua doctrina glo- 
riantem Triclinium prodit. Eiusdgmque generis illad quoque est, 
quod Oedipum μικροψύχως xoi τελέως ἀγεννῶς devovisse filios suos 
propter coxam pro humero missam observat. His vero etiam fides 
auctoris debilitatur, credique facile potest, Triclinium, quum ex 'The- 
baide non nominato scriptore afferri versus istos vidisset, eam cycli- 
cam esse Thebaidem putavisse, non, quae erat, Antimachi. Nisi 
illud χυχλικὴν ne a Triclinii quidem , sed ab lectoris alicuius manu est. 
Antimachi enim islos versus esse eo.est veri similius, quod etiam di- 
ctionis genus tale est, quale huius poetae fuisse scimus,  Apertum qui- 
denm est, scripturam aliquid vitii contraxisse: quod ego facillima cor- 
reclione et olim censui tollendum esse et nunc censeo, hoc modo: 

ἰσχίον ὡς ἐνόησε, χαμαὶ βάλεν εἶπέ ve μῦϑον" 

d μοι. ἐγώ, παῖδές pos ὀνειδείοντες ἔπεμψαν 

εὐχτὰ dii facii καὶ ἄλλοις ἀϑανάτοισιν 

χερσὶν ὑπ᾿ ἀλλήλων καταβήμεναι diüog εἴσω, 
Secundo quidem versu quod μὲν codicis et editionis Romanae, pro 
quo a TTurnebo editum ue, in uot mutavi, operam abutitur, si quis 
exemplis docendum putat, μὲν etiam non sequente δὲ dici. Non ista 
mihi corrigendi caussa fuit, sed quod hic facilius particula quam pro- 
nomine caremus. In eodem autem versu qui Buttmauni coniecturam 
ὀνείδειον τόδ᾽ ἔπεμψαν palmariam esse pronunciarunt, vereor ne in- 
consideratius pro vitioso habuerint verbum quod alibi non esset inven- 
tum. Nam et forma verbi proba est et potestas ea, ut tam apta sil rei 
quam non apta foret ὀνειδίξζοντερ. Quod si alia auctoritate non muni- 
tum est hoc verbum, ob hanc ipsam caussam rara captanti poetae Co- 
lophonio convenientissimum est. In tertio versu quod ego pro εὖχτο 
posui etxr&, eiusmodi est, ut, quae nullo modo cohaerebant, apte 
coniungat in unam sententiam. Aliter enim, quod non est credibile, 
aliquot versus ante hunc excidisse oporteret. Non potest enim scribi, 
quod placuit quibusdam , εὖχτο δὲ 4i βασιλῆϊ: qui non videntur cogi- 

tasse quantum ab aoristo distet plusquamperfectum, | Caeterum quod 
dicebam scholion istud non videri antiqui grammatici, sed 'Tricliuii 
esse, duobus etiam aliis argumentis probabile fit. Eorum unum per 
se nullam vim habet, sed coniunctum cum reliquis non est contem- 
nendum.  Comparat enim homo iste cum Thebaidis versibus Aeschy- 
lum iu Septem ad Thebas: quod etsi quivis etiam alius facere potuit, 
tamen et alibi sic solet TTricliniugy et consentaneum erat facere, qui 
ipse in illam fabulam commentarios scripsisset. Alterum argumentum 
hoc est, quod in versibus qui deinceps afferuntur manifestae sunt cor- 
reciiones metri caussa factae, quo in genere nota est Triclinii laudabi- 
lis quidem, sed iusiam peritiam non assequuta industria. Eius obser- 
vationis auxilio puto me versus illos rectius restituturum esse, quam 
olim feci ad fabulam Sophoclis. Pergit igitur scholiastes sic: τὰ δὲ 
παραπλήσια τῷ ἐποποιῷ καὶ «Αἰσχύλος ἐν τοῖς "Enra imi Θήβαις" καὶ 
ἔοικεν τὸ τῆς ἱστοριάς ἥκειν ἐπὶ πολλούς, ὡς καὶ παρά τινι ἐχτεϑῆναι 
αὐτὰ πρὸς τὸ γελοιότερον διὰ τοὐτων" 

ἀεὶ δ᾽ ὁρῶντί γ᾽ ὀξύ, ei καὶ τυφλὸς ἦν. 

ϑυσίας γὰρ ἀπαρχὰς γέρας ἐπέμπομεν πατρὶ 

περισσὸν ὦμον, ἔκκριτον γέρας" τὸ δὴ 

αὐτοὶ γε συγχόψαντες, οὐ μεμνημένοι, 

λήσειν δοχοῦντες, ἀντὶ τοῦ χεχομμένου 

ἐπέμψαμεν βόειον" ὃ δὲ λαβὼν χερὶ 

ἔγνω ᾿παφήσας, εἶπε v' ix ϑυμοῦ τάδε" 

τίς. μοι τάδ᾽ ἀνϑόμοια, μισητὸν κρέας, 

πέμπει: γέλωτα δή με ποιοῦνται κόροι 

ϑύοντες ὕβρει" τυφλὸς οὔ τοι γνώσεται; 

οὕτω λέγοντες. ὦ Doi, μαρτύρομαι 

ἐγὼ τάδ᾽ ὑμᾶς, καὶ κατεύχομαι κακὰ 

αὐτοῖσιν, αὐτοὺς τῶνδε δὶς τόσα σχεϑ εἴν, 

χαλχῷ δὲ μαρμαίροντες ἀλλήλων χρόα 
: 15 σφάξοιεν ἀμφὶ κτήμασιν τοῖς βασιλικοῖς, 
Notabo librorum diversas scripturas, quas minus diligenter indicavit 
Elmsleius, In Turnebi editione omisso mentione Aeschyli post ver- 
sus Thebaidis sic pergitur: ἔοιχε δὲ τὸ τῆς ἱστορίας ἤἥχειν καὶ ἐφ᾽ éré- 
θοὺς πολλούς. φησὶ γάρ τις Θυσίας γὰρ ἀπαρχάς. Primus igitur 
itrineter, qui non est in Turnebi editione, ab Elmsleio ex codice Lau- 

rentiano sic editus. est: ἀεὶ δ᾽ ὁρῶντι γ᾽ ὀξὺ, καὶ τυφλὸς ἦν. Editio 
Romana àutem εἰ inseruit ante xaí. — Manifesta in his imperiti metrici 
manus, V.2. ϑυσίας γὰρ ἀπαρχὰς habent omnes, nisi quod Lauren- 
tianus àzo , superscripto y. V. 3. 4. in Laurentiano et ed. Romana 
sic scriptum: τὸ δή γε συγχόψαντες. "Turnebus edidit: τὸ δὲ Αὐτοί ye 
συγχόψαντες. | V. 5. cod. Laur. χεχομμένον. V. 7. Brunckius'et Gais- 
fordius ἔγνω ᾽παφήσας. Ed. Romana ἔγνω. ἐπαφήσας εἶπέ v. Turne- 
bus ἔγνω γ᾽ ἐπαφήσας. V. 8. Laur. Rom. τόδ᾽ ἀντύμοιον. "Turnebus 
τάδ᾽ ἀνϑόμοια. — V. 9. Laur. Rom. πέμπων, γέλω δή ue. "Turnebus 
Ilipnu, λέγων δὴ τἀμὰ. “ Brunckius ex Stephaniana: πέμπει; γέλων 
δὴ τἀμὰ.  Gaisfordius ex Elmsleii apographo edidit πέμπει; γέλωτα 
δή ut. . V. 10. Brunckius οὔτι. V. 13. Laur, τόσσα. Idem et edd. 
ante Gaisfordianam σχέϑειν. : V. 15. Gaisfordius sine nota σφάζοιεν, 
Edd. priores σφάξοιεν. Deinde Gaisfordius χτήμασιν βασιλικοῖς. Ἐο- 
mana χεήμασι βασιλικοῖς. Elmsleius ad Med. 70. legendum , inquit, 
σψάζοιεν (vel potius σφάξειαν) ἀμφὶ χτήμασιν τυραννιχοῖς. Minus 
recte Brunckius χτήμασιν τοῖς βασιλικοῖς. At sic jam Turnebus cum 
eoque Stephanus ediderant. Hos quindecim versus, quos fuit qui co- 
mici alicuius esse putaret, recte Elmsleius eo quem dixi loco ex qua- 
dam vidit fabula satyrica esse petitos. Eorum de initio, quod ab im- 
perito metrico pessime tractatum est, quae ab aliis prolatae sunt conie- 
cturae, silentio praeteriri satius est. Ad illud. vero. advertendus ani- 
mus, quod inepte in tertio versu repetitum est γέρας, aberrante libra- 
rio ad praecedentem versum. In quarto versu facile agnoscitur 'Tri- 
clinii vel quisquis fuit malum additamentum αὐτοὶ: ex quo coniici po- 
test, τὸ δὴ explendi superioris versus caussa pro ὃ δὴ scriptum esse. 
Rectissime vero dictum δὴ ye, de quibus particulis exposui ad Eurip. 
Iph. Taur. 917. — Consequitur ex his versui tertio pedem deesse. [8 
quomodo reslituendus sit dubitari potest propter illa quae sequuntur. 
Ac non mirarer, si quis, quia nihil de coxa scriptum legimus, hunc 
poetam vaccae humerum pro taurino missum dixisse Oedipo pntaret, 
quem ille quum contreclans minus grandem nec parem taurino inve- 
niret, vaccae esse intellexerit : idque sane facillime efficeretur reposito 
in vacuum pedem ταύρου, hoc modo: ταύρου περισσὸν ὦμον, ἔχχρε- 
Toy γέρας" ὃν δή γε συγχύψαντες — ἀντὶ τοῦ κεχομμένου ἐπέμψαμεν 
βόειον" apteque eo referri videretur in sequentibus τάδ᾽ ἀνϑομοια. 

Sunt tamen quae haec vix patiantur pro veris haberi. Primum enim 
neque in verbis scholiastae quidquam est, ex quo colligi possit hunc 
poetam alia quam "Thebaidis scriptorem rettulisse, nec per se id veri 
simile est. Deinde sumendum esset, de quo nihil dictum in versibus 
istis, simul cum tauro etiam vaccam esse mactatam, Denique dubita- 
tionem facit etiam incerta scriptura, quum iu cod. Laur. et ed, Rom. 
sit τόδ᾽ ἀντόμοιον. Mihi quidem olim ante sextum versum excidisse 
unus versus videbatur, in quo fuisset quod ad βόειον referretur (oyioy. 
Sed etsi omnino illa voce opus est, si consensit hic poeta cum scriptore 
'Thebaidis, tamen non est necessario de lacuna cogitandum, quia illud 
ἀντὶ τοῦ κεκομμένου tam inulile est, ut a grammatico potius eranidam 
scripturam integrante quam ab ipso poeta profectum videatur. Septimo 
versu quin ex ϑυμοῦ perperam scriptum sit, vix poterit dubitari. In 
octavo nonoque versu quod Turnebus edidit, τίς μοι τάδ᾽ ἀνϑόμοια 
μισητὸν χρέας πέμπει. nimis manifesto correctorem prodit, quam ut 
temere spernendae sint veteres scripturae τόδ᾽ ἀντόμοιον et πέμπων. 
Neque vero recle quis, credo, corrigeret, τίρ μοι τάδ᾽ ᾿ἀνϑόμοια, 
μισητὸν χρέας, πέμπων; aut τίς μοι τόδ, ἀνϑόμοι᾽, ὁ μισητὸν χρέας 
πέμπων; aut, quod duobus modis interpuugi potest, τίς μοι τάδ᾽ ἀν- 
ϑόιιοι᾿ ὁ μισητὸν κρέας πέμπων: Accedit quod vix alibi invenietur hoc 
vocabulum ἀνϑόμοιος., quamquam minime illud damnandum. In de- 
cimo versu, praeter inelegantem trochaeum τυφλός, numerosque haud 
salis concinnos, inepte diclum est ϑύοντες ὕβρει, si id est furentes te- 
meritate, quia, ubi de sacrificio sermo est, sacrificantes potius intel- 
liguntur. Tertio decimo denique versu languidissimum est αὐτοῖσιν 
αὐτούς. aec omnia qui diligenter ponderaverit, vix dubitabit quin 
haud paullo aliter scripti fuerint versus isti antequam refingerentur 
ab emendatore metrico. Quod nisi me fallit opipio, tales fere fuerunt: 

ἀεὶ δ᾽, ὁρῶν γὰρ ὀξύ, καὶ τυφλός περ, ἦν, 

ϑυσίας γ᾽ ἀπαρχὰς γέρας ἐπέμπομεν nati, 

βοὸς περισσὸν ὦμον, ἔκχριτον χρέας" 

ὃ δή γε συγχύψαντες, οὐ μεμνημένοι, 

λήσειν δοχοῦντες, ἀντίχοπτον ἰσχίον 

ἐπέμιναμεν βόειον" ὃ δὲ λαβὼν χερὶ 

ἔγνω ᾿παφήσας εἶπέ τ᾽ ἔχϑυμος τάδε" 

τίς μοι τόδ᾽ avr wuov ᾿σϑ᾽ ὃ μισητὸν χρέας 

πέμπων; γέλων δὴ τἀμὰ ποιοῦνται χόροι 
ϑύοντες, ὕβρει ϑ᾽ ,,0 τυφλός" οὔτοι γνώσεται “ 
οὕτω λέγοντες" ὦ ϑεοί, μαρτύρομαι 
ἐγὼ τάδ᾽ vudg, καὶ χατεύχομαι χαχὰ 
χαχοῖσιν αὐτοῖς τῶνδε δὶς τόσα σχεϑεῖν" 
χαλχῷ δὲ μαρμαίροντες ἀλλήλων χρόα; 
15 σφάξειαν ἀμφὶ κτήμασιν τυραννιχοῖς. 
Redeo iam ad id, cuiüs caussa de his versibus exposui. Nam quod 
scholiastes scripsit, τὰ δὲ παραπλήσια τῷ énonoup καὶ Αἰσχύλος ἐν τοῖς 
“Ἑπτὰ ἐπὶ Θήβαις, quum spectet ad v. 791. ubi de Oedipo dictum, 
τέχνοις ἐφῆκεν ἐπικότους τροφᾶς ἀρὰς, ea verba in eamdem cum scho- 
liasta sententiam Heathius quoque interpretatus est, scribens ἐπίχοτος 
rgog&g, quae non modo inutilis, sed etiam invenusta tex it est. 
Hunc sequuti sunt Welckerus in Diurnis scholasticis à. 1832. p. 167. 
et Sterkius in Historia Labdacidarum p. 100. Αἱ ut haec verba, si 
per se sola spectantur, referri ad istam narrationem possint, tamen, 
quo loco posita sunt, potius, ut Schützius voluit, propterea ira corre- 
ptum esse Oedipum significant, quod sustulisset educassetque inceste 
prognatos filios, Sic enim chorus a. v. 784, 
ἐπεὶ δ᾽ ἀρτίφρων 
ἐγένετο μέλεος ἀϑλίων 
γάμων, ἐπ᾽ ἄλγει δυςιφῥορῶν 
μαινομένᾳ χραδίῳ 
δίδυμα xax' ἐτέλεσεν" 
πατροφύνῳ χερὶ τῶν 
κυρσυτέχνων ὀμμάτων ἐπλάγχϑη, 
τέχνδισιν δ᾽ ἀρὰς 
ἐφῆκεν ἐπικότους τροιρᾶς, 
αἰαΐ, πικρογλώσσους ἀράς; 
καὶ σφὲ σιδαρονόμῳ 
δία χερέ ποτε λαχῶν 
χτήματα- i 
Apertum ex hís est, Oedipum, statim ut patrem ab se occisum - 
tremque coniugis loco habitam intellexit, furentem dolore et oculos 
sibi effodisse et filios, quos educasse poeniteret , mutuae caedi devo- 
visse, Quod si sibi constitit Aeschylus, etiam in illa fabula, qua 

Oedipum piacula sua cogno scentem fecit, non propter commutatam 
cum humero bovis coxam, sed quod ex incestu procreati essent, de- 
votos a patre dixit filios, Ita apparet, cur dirae istae in Septem ad 
"Thebas v. 772. παλαίφατοι ἀραὶ vocentur. 

Venio nunc ad eam trilogiam, in qua Septem ad Thebas fuerunt. 
Eius trilogiae quum Septem ad "Thebas medium locum tenuisse non 
dubium videatur, illud tamen ego minime affirmem, primam tragoe- 
diam fuisse Nemeam. Nomen huius fabulae insertum est indici, sed 
nihil ex ea nominatim servatum, Referendum tamen ad eam sine 
dubio, quod scholiastes Pindariin praefatione Nemeorum de institutione 
istorum ludorum scripsit: ἄλλοι δέ, ὧν ἐστὶ καὶ Αἰσχύλος, ἐπ᾽ ᾿4ρχε- 
μόρῳ τῷ Νεμέας παιδί. Nam sic de illa re refert Apollodorus III. 6, 

; I. ΣΝ μι ; " 

4. παραγενομένου δὲ εἰς Νεμέαν, ἧς ἐβασίλευε «Τυχοὔργος, ἐζήτουν ὕδωρ" 
καὶ αὐτοῖς ἡγήσατο τῆς ἐπὶ κρήνην odov YuyumvAm, νηπιον παῖδα ovra 
᾿θφέλτην ἀπολιποῦσα, ὃν ἔτρεφεν, Βυρυδίκης ὄντα καὶ Avxovgyov. αἷ- 
σϑόμεναι γὰρ αἱ «ήμνιαι ὕστερον Θόαντα σεσωσμένον. ἐκεῖνον μὲν 
ἔχτειναν, τὴν δὲ “γψιπύλην ἀπημπόλησαν. διὸ πραϑεῖσα ἐλάτρευε παρὰ 
Τυκούργῳ. δεικνυούσης δὲ τὴν χρήνην ὁ παῖς ἀπολειφϑεὶς ὑπὸ δράκον- 
τος διαφϑείρεται. τὸν μὲν οὖν δράκοντα ἐπιφανέντες οἱ uera ᾿“δράστου 
χτείνουσι, τὸν δὲ παῖδα ϑάπτουσιν. ᾿Αἰμφιάραος δὲ εἶπεν ἐκείνοις τὸ 
σημεῖον τὰ μέλλοντα πρὸμαντεύεσθαι. τὸν δὲ παῖδα ᾿Αρχέμορον ἐκάλε- 
σαν. οἱ δὲ ἔϑεσαν im αὐτῷ τὸν τῶν Νεμέων ἀγῶνα. καὶ ἵππῳ μὲν &vi- 
χησεν ᾿Αδραστος, σταδίῳ δὲ ᾿Ετέοκλος, πυγμῇ Τυδεύς, ἅρματι καὶ 

ϑενοπαῖος. ἴῃ his nihil est, ex quo argumentum capi potuisse videa- 
tur aptum tragoediae, quae res 'lThebanas contineret. Nam etsi 
Opheltae interitus malum omen ducibus Argivis'fuit, tamen res adver- 
sae, quas haec tragoedia habuit, non his, sed nutrici Opheltae Hy- 
psipylae acciderunt. Quam quum necare propter puerum male cu- 
stoditum voluerit Eurydice, eoque consilio tenuerit conclusam, ser- 
vayerint autem monstrante Ampbiarao filii eius, de quibus rebus ex- 
posuit scholiastes Pindari: non dubitandum videtur, quin Nemea ad 
illum pertinuerit trilogiam, in'qua fuit tragoedia Hypsipyle. 

Quod si non est veri simile, ut Nemea praecesserit Septem ad 
. "Thebas, alia circumspicienda est tragoedia, quam primam hnius tri- 
logiae ponere possimus.  Videor mihi aliquod de eius argumento in- 

dicium invenisse in Septem ad "Thebas v.576. ubi praeco sic de Am- 
phiarao praedicat: 

Ὁμολωίσιν δὲ πρὸς πύλαις τεταγμένος 

χακοῖσι βάζει πολλὰ Τυδέως βίαν, 

τὸν ἀνδροφόντην, τὸν πόλεως ταράχτορα 

μέγιστον oye, τὸν κακῶν διδάσκαλον; 

᾿Ερινύος κλητῆρα, πρόςπολον φόνου. 

χαχῶν δ᾽ ᾿Αδράστῳ τῶνδε βουλευτήριον. 
Tam significanter haec coagmentata sunt, ut quo singula spectent vix 
videatur ab audientibus satis percipi potuisse, uisi praegressa esset ha- 
rum rerum omnium uberior explicatio. Hinc fortasse non fallemur, 
siargumentum primae tragoediae ex his Homeri versibus sumptum pu- 
tabimus, Iliad. IV. 376. ubi sic de Tydeo Agamemno: 
ἤτοι μὲν γὰρ ἄτερ πολέμου εἰρῆλϑε Muxivac 

χεῖνος ἅμ᾽ ἀντιϑέῳ Πολυνείκεϊ, λαὸν ἀγείρων, 

oí ῥα τότ᾽ ἐστρατόωνθ᾽ ἱερὰ πρὸς τείχεα Θήβης" 

καί ῥα μάλα λίσσοντο δόμεν κλειτοὺς ἐπικούρους. 

oi δ᾽ ἔϑελον δόμεναι xo ἐπήνεον, ὡς ἐχέλευον" 

ἀλλὰ Ζεὺς ἔτρεψε, παραίσια σήματα φαίνων. 
Ac fortasse etiam eorum aliquid, quae deinceps;&opiose exponit Aga- 
memmo, admiscuit Aeschylus. Ea paucis complexus Apollodorus 
sic refert: ὡς δὲ ἦλθον εἰς τὸν Κιϑαιρῶνα, πέμπουσι Τυδέα προε- 
ροῦντα ᾿Βτεοχλεξῖ τὴν βασιλείαν παραχωρεῖν lloiveixa καϑὰ συνέ- 
ϑέντο. μὴ προςέχοντος δὲ ᾿Ετεοχλέους 5 διάπειραν τῶν Θηβαίων Τυ- 
δεὺς ποιούμενος, καϑ' ἕνα προκαλούμενος πάντων περιεγένετο. oi δὲ 
πεντήχοντα ἄνδρας ὁπλίσαντες ἀπιόντα ἐνήδρευον αὐτόν. πάντας δὲ 
αὐτοὺς χωρὶς Μαίονος ἀπέκτεινε, κἄπειτα ἐπὶ τὸ στρατόπεδον ἦλϑεν. 
Illa igitur in fabula etiam desomnio Eteoclis, cuius in Septem ad "Thebas 
mentio facta est, expositum esse debuit. Nomen vero quod huic 
tragoediae fuisse aliqua cum probabilitate dicam, non habere me fateor. 
Nisi forte appellata fuit Argivi ant Argivae. Sed hoc dubitanter dico. 
Bene enim scio, quantum ea coniectura periculum subeam. Verumta- 
men non affirmare quidquam volo, sed quaerere, num, quae obstare 
videntur, talia sint, ut nequeatur de Argivis cogitari. Sunt ea autem 
haec duo, unum, quod Argivi fabula satyrica esse visi sunt ; alterum, 
quod, etiam si tragoedia fuit, non quae ante Septem ad Thebas, sed 

quae post gesta sunt, tepulsse existimatur. Ac satyricam fuisse He- 
sychius, si recte emendatus est, teslari videtur in ἐμμέλεια his verbis: 
τραγικὴ δὲ ὄρχησις. ᾿Αργυρίοις δὲ Αἰσχύλος avri του σατυριχή, ἢ 
ἔστε σίχιννις. — Pro ᾿ἀργυρίοις scribunt viri docti ᾿δργείοις, nec dubito 
quin recte. Eo igilur testimonio Boeckhius in libro quem scripsit de 
iragicis Graecis p. 30. JArgivos in satyricis fabulis numeravit, recte 
sane, si nihil vitii est in verbis Hesychii, Et videantur ea fortasse 
inde aliquid praesidii habere , quod Lucianus de saltat. c. 22. 'T. II. 
p. 280. omnium nomina trium saltationum scenicarum ab Satyris in- 
venta dixit, Sed permirum lamen est, quum tot scriptores ἐμμέλειαν 
tragicae sallàlionis nomen esse testentur, nullum eorum praeter He- 
sychium illud nomen etiam ad σίχιννιν translatum dicere. Quare ve- 
reor ne Hesychius sic scripserit: τραγικὴ δὲ ὄρχησιρ" Aiczvog ' 4o- 
γείοις. ἣν δὲ καὶ σατυρική., ἥ ἔστι σίχιψνις. Certe sic idem in σίχιν-: 
yug: ἦν δὲ καὶ ἐμμέλεια τραγική γ καὶ κωμιχὴ κύρδαξ. Quod si He- 
sychii testimonium cadit, nihil relinquitur, quo satyricam fabulam 
fuisse Argivos censeamus, Nam quem versum Harpocralio in χλῆδος 
affert, 
xci παλτὰ χαγχύλητα xol χλῆδον βαλών, 

ἴα quo Valesius scribendum putabat zoi παλτ᾽ ἀναγχύλητα. is nihil 
continet, quod a gravitate tragoediae abhorrere videatur. Qui ver- 
«ns si Boeckhium adduxit, ut eliam illos versus, quos Athenaeus I. 
p. 17. sine nomiue fabulae servavit, ad Argivos referret: est id eiusmodi, 
ut possit verum esse, si fabula fuit satyrica; si non fu?, non possil. Su- 
mamas nunc tragoediam fuisse, ut Welckero placuit, "Tum vero non 
videbitur prima trilogiae fuisse, propterea quod ἐν '4gyziorg, Capanei 
fulmine percussi mentionem factam accepimus, Quo οἰδὶ fortasse cliam 
ἀπόσκημμα, quod Hesychius ἀπέρεισμα interpretatur, referri potest, 
tamen neque haec vox non eliam alio significatu dici potuit, et illad 
iy ' 4ργείοις ita comparatum est, ut. possit ipsius poetae verbis adnume- 
rari: quo peribit nomen fabulae, fragmentumque illud alii tribuendum 
erit tragoediae, De eo igitur fragmento, quia nullo modo potest ex 
prima trilogiae tragoedia sumptum esse, infra exponam, — Nunc satis 
habui ea attulisse, ex quibus appareret, non sane. invictis argumentis 
aut pro salyrica fabula habeudos esse Argivos, aut, si fuit tragoedia, 
posteriorem pulandam quam Septem ad "Thebas. Restat ut adiiciam, 

sive satyrica fuit sive tragoedia, ne de nomine quidem satis coustare., 
In indice fabularum vocata est 'Aoyeíor, quocum concinit illud de quo 
inodo dicebam ἐν 4orsíon , εἰ id grammatici, et non Aeschyli est. 
Concinit etiam, licet corruptum, '4oyvotor; Hesychii in :ZuuéAeta. 
Editur ' 4gyeíoig etiam apud Harpocrationem in j^5óog, sed auctore 
Maussaco, quod contra quos tres codices contulit Bekkerus, eorum duo 
' Aoysiaug , lerlius cum Aldina ᾿“ργίαις habent: denique apud Hesy- 
chium in ἀπόσχημμα codex 'Aoyiag, Musurus et Favorinus " Aoyéíq. 


Venio ad tertiam tragoediam. |. Ac memorabile est, quod in Se- 
ptem ad "Thebas praeter fratres mutua manu occisos nullius reliquo- 
rum ducum interiias memoratur, bellumque non profligatum, sed 
primo tantum hostium impetu repulso salva adhuc urbs esse videtur. 
Sic enim refert nuncius v. 799. 

πόλις πέφευγεν ἥδε δούλιον ζυγόν. 
πέπτωχεν ἀνδρῶν ὀμβρίμων κομπάσματα: 
πόλις δ᾽ ἐν εὐδίᾳ τε. καὶ κλυδωγίου 
πολλαῖσι πληγαῖς ἄντλον οὐκ ἐδέξατο. 
στέγει δὲ πύργος, καὶ πύλας φερεγγύοις 
ἐφραξάμεσϑα μονομάχοισι προστάταις. 
χαλῶς ἔχει τά πλεῖστ᾽ ἐν ἕξ πυλώμασιν. 
Ex his licet coniicere, in postrema tragoedia, qua finem beili conti- 
neri oportebat, reliquorum ducum mortes, jn iisque Capanei potissi- 
mum, esse tractatas, Ac de Capaneo aliquid scriptum fuit in corru- 
ptissimo fragmento, quod ex Argivis petitum putatur, apud Etymo- 
logum M. p. 341, 6. ἐνηλύσια, εὐχίνητα. καὶ ἤλυσιν τὴν ἔλευσιν. 
Αἰσχύλος ἐν ᾿“ργείοις" Καπανιύς μου καταλείπεται λοιποῖς ἀκέραυνος 
ἀρούρων ἐπηλυσίων ἀπέλιπεν. οἵ δὲ τὰ χατασχηφϑέντα" οὕτως εἰς 
τὸ ῥητοριχόν. εἰς δὲ τοὺς ἐτυμολόγους εὗρον εἰς ἃ κεραυνὸς εἰςβέ- 
fxev, ἃ καὶ ἀνατίϑεται Διὶ καταιβάτῃ καὶ λέγεται ἄδυτα καὶ ἄβατα. 
Sic edidit Sylburgius: sed editio princeps et Aldina pro ἀρούρων ha- 
bent ἀρόρων. — W'elckerus in Diurnis scholasticis a. 1832. p. 230. 
Aeschyli verba sie scripta proposuit: 
Καπανεὺς μὲν χαταλείπεται; 
λοιβαῖς ἃ χέραυνος ἀρούρων 
ἐνηλυσίων ἀπέλιπε. 

Quae quibus numeris quaque sententia esse voluerit, ego non expe- 
diam. Mihi quidem, quod vel Pauwius vidit; versus videntur ana- 
paestici fuisse: sed corrupti sunt ita, ut verear ne sine melioris libri 
auxilio non possint resütui, Si tamen conieclurae, ui nunc verba 
scripta sunt, locus est, ad hunc fere modum factos fuisse credam: 


ἐν ' Aoysloig 
Καπανεὺς μὲν ἂν ἀλλ᾽ ἑπέτας λοιποῖς 
ἀχέραυνον ἄρουραν ἐνηλυσίων 
ἀπέλειπεν. 


Quae vel Αἀγαβιὶ verba esse potuerunt, vel, si idem quod Euripidis 
Supplicum argumentum fuit, Euadnae. Et hoc quidem non videtur 
dubitari posse, argumentum illud ipsum fuisse, quod in Supplicibus 
iractavit Euripides. Nam sic demum iustus rebus Thebanis finis im- 
ponebatur, si sepulturae traderentur qui illo in bello caesi erant Argivi. 
Fuit igitur illa fabula Eleusinii, de qua luculentum exstat testimonium 
Plutarchi in Theseo cap. 29. συνέπραξε δὲ καὶ ᾿ἀδράστῳ τὴν ἀναίρεσιν 
τῶν ὑπὸ τῇ Καδμείᾳ πεσόντων, οὐχ, ὡς Εὐριπίδης ἐποίησεν ἐν τρα- 
γῳδίᾳ, μάχῃ τῶν. Θηβαίων χρατήσας. ἀλλὰ πείσας καὶ σπεισάμεγος " 
οὕτω γὰρ οἱ πλεῖστοι λέγουσι. — Et paullo post: ταφαὶ δὲ τῶν μὲν πολ- 
λῶν ἐν ᾿Ελευϑεραῖς δείκνυνται, τῶν δὲ ἡγεμόνων περὶ ᾿ξλευσῖνα, καὶ 
τοῦτο Θησέως ᾿Αἀδράστῳ χαρισαμένουι κχαταμαρτυροῦσι δὲ τῶν Εὐρι- 


πίδου ἹΙχετίδων καὶ οἱ Αἰσχύλου ᾿Ελευσίνιοι., ἐν οἷς ταῦτα λέγων o Oy- 
σεὺς πεποίηται. lia haec emendavit amicus meus, C. Sintenis, zat, 
quod ante ταῦτα legebatur, ante oi «Αἰσχύλου ᾿Ελευσίνιοι reposito, 
Communem et apud plerosque celebratam famam sequutus erat Ae- 
schylus. Euripides, ut qui post illum eam rem in scenam afferret, 
ne vetera repetere videretur, alteram eamque minus vulgarem adscivit, 


Tractatum esse ab Aeschylo alterum quoque bellum "Thebanum 
documento sunt Epigoni; Quod bellum quum Alcmaeonis ductu ge- 
stum sit, huius facta satis materiae praebere tribus tragoediis poterant. 
Verum nec proditum ab antiquis est, quae fabulae cum Epigoris con- 
iunctae fuerint, et ne. nomina quidem quae cognita habemus tragoe- 
diarum aliquid indicii praebent. Quare exspectandum potius donec 
quid novis repertis testibus innotescat, quam vanis hariolationibus in- 
dulgendum. 


TUERI TM — MT 


Sed haec praefati sumus more Academico, ne certaminis litterarii 
indicio ita in publicum exiret, ut non ipsa quoque aliquid quod co- 
gnitu haud iuiucundum esset, secum afferret, Nunc id agendum est, 
cuius causa ista sumus praefati, Et quae erant hoc anno litterarum 
apud nos studiosis propositae quaestiones, plerasque gaudemus inve- 
nisse, qui iis tractandis diligentem operam navarent. Nam 8. Rev. 
Ordo Theologorum quum raliones expendi iussisset , quibus Dar. 
Schulzius et H. A. Schottus Paulum epistolas ad Ephesios,ad Colossen- 
ses, ad Philemonem in captivitate Caesareensi, non Romana scripsisse 
censuissent, sex ei oblatae sunt dissertationes, quarum in ea, cui Zz- 
dices habebitis aequos et iustos: ἐκ μέρους γὰρ γινώσκομεν inscriptum 
erat, quaestio illa perspicue acuteque tractata est, licet interdum iusto 
subtilioribus et implicatoribus argumentis stiloque aliquando minus 
simplici nec qui ubique satis Latinum colorem referat usus esse scri- 
pior videatur. Hanc igitur consensu praemio ornandam Ordo iudicavit. 
Eam scripsisse aperta schedula inventus est CaRoLus GRAUL, Wor- 
liiensis Ad hanc quum proxime accedere visa esset alia, hoc indice: 
usu et vetustate quae sunt sancita, ea nisi gravibus argumentis an- 
4iquare non debes: in qua res bene dispositae, et cum dialectico acu- 
mine, in quibusdam potissimum partibus disceptatae sunt, sed magna 
est parlium dissimilitudo, sive res tractatae sive modus quo sunt tra- 
ctatae spectetur: huius quoque scriptorem cognoscendum, publiceque 
collaudandum Ordo censuit, Est ille autem .AUGUSTUS ANTONIUS 
KAHLENBERGER , Schneebergensis. 


Ill, Iurisconsultorum Ordo praeceptorum iuris Romani de evi- 
cionibus brevem descriptionem exhiberi voluerat. De tribus inter se 
certantibus praemio dignus iudicatus est is, qui libello suo inscripsit: 
voluisse sat. Inventus est FRANcIscUs LUDOVICUS SIEGEL, Lip- 
siensis. Reliquis duabus commentationibus tesserae erant: ientanda 
via est, et: est quadam prodire tenus, si non datur ultra.  Utri- 
que Ill. Ordo honorificam mentionem decrevit. 


Ad quaestionem a Gratioso Ordine Medicorum propositam qui 
responderet, nullus est inventus. 


Ampl. Philosophorum Ordinis classis prima postulaverat, ut quae- 
rerelur possetue idea absoluti summum et unicum philosophiae princi- 

pium esse," Responderunt ad eam duo nostrorum Commilitonum, 
quorum non dubitavimus eum praemio dignum iudicare, qui hanc po- 
suerat disserlationis suae nolam: ziAz aliud est vera auctoritas, nist 
rationis virtute cooperta veritas, 15 Herbarti potissimum sententiam 
sequutus , negavit absoluto dignitatem principii concedendam esse, de- 
monstravitque id caute, subtiliter, sobrie, atque ita, ut non in novis- 
simis placitis examinandis acquiesceret, sed ad Platonem quoque et 
Spinozam, ut primos ideae absoluti fontes, rediret, omnia iusto or- 
diue et sermone plano pertractans, Eum esse cognitum est HERMAN- 
νῦν Bowirz, Longosalissa ''huringum. Laudari tamen placuit etiam 
alterum , qui sub hac tessera, facilis descensus 44verni , se fautorem 
absoluti ut summi et unici philosophiae principii professus, eorum se- 
quutus est vestigia, qui Hegelii placita eo modo, quo ille disputare 
consueverat, corrigere atque amplificare student: quod quum sic fe- 
cerit, ut explicaret polius suam sententiam, quam defenderet ad- 
versus aliter sentientes, non visus est salis id egisse, quod agi Ordo 
voluerat. 

Secunda classis Philosophorum Ordinis leges dialecti, qua usi 
essent Graecorum poetae bucolici, invesligari praeceperat. De eo ar- 
gumento duae nobis exhibitae sunt commentationes, quarum quum 
hoc commune sit, quod fere ad Mailtairii exemplum singulae deinceps 
partes orationis sunt consideratoe, formaeque verborum additis loco- 
rum notalionibus enumeratae, in qua re vellemus addidissent etiam, 
qui Dorismi abhorrerent a poesi bucolica, quamquam id amplioris et 
difficilioris operae esse intelligimus: altera in dissertatione accurate di- 
stincta esse vidimus epica carmina a Doricis, Dorica autem rursum ii 
classes quasdam distributa, quidque cuiusque proprium sit indicatum, 
adhibita codicum varia auctoritate, insertaque locorum haud paucorum 
diligenti explicatione, multisque allatis bonis observationibus, ita ut 
sic congesta dispositaque materia non multum absit, quin eo perveniri 
in hac quaestione possit, quo nunc quidem licet in tanta bonorum co- 
dicum paucitate, tamque incerta eorum qui collati sunt fide. Inscri- 
ptum huic libello erat: verz£atis lex nulla temporzs iniuria prorsus 
potest obscurari. Inventus est scriplor GusrAvus EpvARDus MvEHL- 
MANN, Schneebergensis, Regii Seminarii philologici et Societatis Grae- 
cae sodalis. Laudandam vero etiam iudicavimus alterius dissertatio- 

nem, cuius tessera erat ἐπ magnis aliquid voluisse, quae elsi brevior, 
nec generibus carminum dislinclis, admixtisque quibusdam alienis, ta- 
men hochabet praecipuum, quod saepe grammaticorum veterum ad- 
hibita est auctoritas, 


Quam tertia Philosophorum Ordinis classis proposuerat quaestio- 
nem, ut ostenderetur quae ad mercimonia idoneae plantae in Saxonia 
colerentur vel possent coli , de ea quem unum accepimus libellum, is 
non solum quod Germanice, nec, sicuti proposita quaestio, Latiné 
scriptus est, non potuit ad certandum admitti, verum eliam, elsi quae 
in eo fusius de re agraria exposita sunt, laudanda esse censemus, ta- 
men eo nobis non satisfecit, quod definitiones descriptionesque plan- 
tarum vel neglectae vel non satis ordinatae sunt, principiorum autem 
chemicorum, et embryonum plantarum expositiones omissae. 


Ín eum vero, quem nunc auspicamur annum haec ad certandum 
argumenta ab Ordinibus sunt proposita. 


Ab Ordine Theologorum: 


Quaestio inslituatlur , ratione potissimum habita Usterii, an Pau- 
lus Apostolus in morte Christi satisfactoriam vim inesse docuerit. 


Ab Ordine Iurisconsultorum : 


Principiorum iuris civilis et criminalis de dolo brevis delineatto. 


Ab Ordine Medicorum: 
De vi nervorum in regundis secretionibus quum in sano tum in inor- 
boso corports humani stalu. 
Ab Ordinis Philosophorum classe prima: 
Comparatio sententiarum Platonis et "Aristotelis et Ciceronis «e ele- 
mentis supremae in civitate potestatis. 
Ab eiusdem Ordinis classe secunda : 


'TTribunorum plebis Romanorum historia inde a "Tib. Sempron: 
Gracchi tribunatu usque ad Octavi Augusti principatum legum- 
que et institutorum ad eos pertinentium rationis explicatzo. 

Ab eiusdem Ordinis classe tertia: 


Theoria analyticogeometrica conchoidum, et quidem non solum Ni- 
comedeae, ellipticae, parabolicae, lwperbolicae, sed etiam ea- 
rum, quae, uti Delahire docuit ( Memoires de l' Académie des 
Sciences, «308.) datis basibus curvis construuntur. 


His igitur in argumentis, optimi Commilitones , qui vestrum vi- 
res suas experiri, deque praemiis propositis contendere voluerint, eos 
rogatos volumus, ut quum caeteras quae certantibus scriptae sunt leges 
observent, tum commentationes suas intra nonum ab hodierno die 
nensem ad Ordinum Decanos deferant. Gaudebimus autem eo magis, 
quo plures ita ad istas quaestiones respondisse videbimus, ut iis vel 
praemia vel honorifica laudatio possit decerni. 


P, P. pridie Cal, Novembr. a. MDCCCX XXV. 


